[{"text_idx": "#000000", "text": "TEJO kolektas donacojn por afrika IJK"}, {"text_idx": "#000001", "text": "TEJO kolektas monon por realigi la planatan venontjaran afrikan IJK-n. La unuavica celo estas havigi la monon por la deviga propra kontribuo de TEJO por projekto financata de EU. Ni petis al \u0141ukasz Z\u0307ebrowski, la kunordiganton de la monkolekta kampanjo, rakonti pri la afero."}, {"text_idx": "#000002", "text": "Bildo el la kampanja materialo de TEJO."}, {"text_idx": "#000003", "text": "\u0141ukasz Z\u0307ebrowski estis prezidanto de TEJO de 2011 g\u0302is 2015, kiam lin postsekvis Michael Boris Mandirola. En septembro 2016 \u0141ukasz Z\u0307ebrowski kaj pluraj aliaj personoj estis urg\u0302e dungitaj de TEJO, kiam montrig\u0302is ke administra subvencio pagata de EU estis kontrau\u0306regule elspezita por salajri oficistojn ekster EU. Por ne devi repagi la tutan sumon TEJO decidis rapide elspezi g\u0302in por salajroj de urg\u0302e dungitaj oficistoj log\u0302antaj en Eu\u0306ropa Unio."}, {"text_idx": "#000004", "text": "Inter tiuj oficistoj estas \u0141ukasz Z\u0307ebrowski, nun salajrata per EU-subvencio por havigi al TEJO la monon por la \"propra kontribuo\" kiun postulas la reguloj de alia EU-subvencio. Lau\u0306 li la mono estos tamen uzata ne nur por la \"propra kontribuo\", sed ankau\u0306 por partoprenigi pliajn afrikanojn \u2013 kondic\u0302e ke oni sukcesos kolekti sufic\u0302an sumon."}, {"text_idx": "#000005", "text": "Libera Folio: Kial la monkolekta kampanjo estis lanc\u0302ita nur post la c\u0302i-jara IJK, sed ne dum g\u0302i?"}, {"text_idx": "#000007", "text": "Komence la celo s\u0302ajne estis financi la kontribuon de TEJO al la EU-projekto. Kiam oni aldonis la celon partoprenigi afrikanojn?"}, {"text_idx": "#000008", "text": "\u2013 Tute male. La celo pri partoprenigo de afrikanoj estis multege pli frua ol la projekto mem. Jam en 2009, kiam TEJO decidis, ke IJK en Afriko estu g\u0302ia strategia celo, oni skribis en koncerna dokumento, ke necesos \u201cgrandskala subvenciado de en-afrikaj vojag\u0302oj kaj partoprenoj\u201d. En la aktuala Strategia Plano estas eksplicite skribite: \u201cEn decembro 2015 lanc\u0302o de la kampanjo por financi venigon de Afrikanoj al Afrika IJK kaj por sukcese okazigi la kongreson.\u201d Tio estas evidenta, ke por ke la afrika IJK estu vere afrika, devas partopreni g\u0302in junaj aktivuloj de c\u0302i tiu kontinento. La nuna kampanjo estas do realigo de c\u0302i tiu delonge havata ideo kaj sekvas la gvidliniojn de la komitato."}, {"text_idx": "#000009", "text": "Kion oni nun esperas atingi per la kampanjo?"}, {"text_idx": "#000010", "text": "\u2013 La c\u0302efaj celoj estas du. Necesas kolekti monon por venigi junajn afrikajn aktivulojn el landoj, kiuj ne partoprenas la projekton, c\u0302ar ja, por ke ili povu konstrui pli fortan kaj grandan Esperanto-movadon, ili bezonas renkontig\u0302i, inters\u0302ang\u0302i spertojn kaj vere senti Esperantujon. Tio praktike eblos por ili nur en IJK en Afriko. Por tiu celo, lau\u0306 nia pritakso, ni bezonos pli ol 11.000 eu\u0306rojn. La dua celo estas kolekti monon por propra kontribuo al la projekto AEJK \u2013 \"Afrika-Eu\u0306ropa junulara kapabligo\". Propra kontribuo estas deviga afero en tiaspecaj eu\u0306rop-uniaj projektoj kaj c\u0302ar la projekto estas tre granda, propra financado estas ankau\u0306 nebagatela. Temas pri pli ol 13.000 eu\u0306roj. Sume, ni celas kolekti 25.000 eu\u0306rojn."}, {"text_idx": "#000011", "text": "Kiom da mono oni g\u0302is nun sukcesis kolekti?"}, {"text_idx": "#000012", "text": "\u2013 En la momento, kiam mi estas respondanta c\u0302i tiun demandon ni havas kolektitaj preskau\u0306 5.500 eu\u0306rojn. La plej aktualaj informoj pri tio kiom ni sukcesis kolekti per c\u0302iuj kanaloj troveblas en la retejo de TEJO."}, {"text_idx": "#000013", "text": "De kiuj venis la g\u0302isnunaj donacoj? C\u0302u de individuoj au\u0306 organizaj\u0302oj?"}, {"text_idx": "#000014", "text": "\u2013 G\u0302is nun la donacoj venis nur de individuoj, sed klare ankau\u0306 organizaj\u0302oj estas bonvenaj ig\u0302i sponsoroj de la kampanjo."}, {"text_idx": "#000015", "text": "Kiel okazas la donackampanjo, kaj kiel longe g\u0302i dau\u0306ros?"}, {"text_idx": "#000016", "text": "\u2013 La kampanjo estis oficiale inau\u0306gurita dum la j\u0302us okazinta Malferma Tago en la Centra Oficejo, tamen, kiel mi menciis, por tiu c\u0302i celo oni jam komencis kolekti monon pli frue. Nuntempe la kampanjo okazas c\u0302efe rete, per la retejo kaj per la retpag\u0302o de TEJO, ni estas aktivaj en sociaj retoj, ni kontaktos esperantistojn ankau\u0306 persone. Kompreneble, ni certe uzos okazojn por kampanji ne nur rete, sed ankau\u0306 c\u0302eeste en Zamenhoftagaj renkontig\u0302oj au\u0306 dum novjaraj festoj. Ni planas fini la monkolektadon en la unuaj tagoj de januaro."}, {"text_idx": "#000018", "text": "\u2013 Dum c\u0302i tiu iom pli ol monato ni celas atingi la publikon prezentante nian projekton kaj petante kontribuojn. Post la fino de la kampanjo venos tempo por finkalkuli g\u0302in kaj ekrealigi sekvajn pas\u0302ojn, do ekzemple konkurson por afrikaj aktivuloj kiuj povus ricevi subvencion. Klare, se iu ne povos kontribui dum la dau\u0306ro de la kampanjo kaj povos fari tion nur post g\u0302i, tio ankau\u0306 estos tre bonvena kaj certe helpos al la kongreso. Tamen por povi tau\u0306gatempe realigi sekvajn pas\u0302ojn plej oportunas g\u0302uste tiu tempo de la kampanjo."}, {"text_idx": "#000019", "text": "\u2013 Manieroj tre multas. La retejo akceptas pagojn per kartoj. En la retpag\u0302o de TEJO tiuj ebloj pli multas \u2013 krom kartoj eblas pagi ankau\u0306 per PayPal. Troveblas tie informoj pri ebloj fari bankajn g\u0302irojn, kiuj tamen iom pli komplikas ol pagoj per kartoj au\u0306 PayPal. Fine, kompreneble eblas ankau\u0306 per internaj g\u0302iroj de UEA. Kaze de problemoj oni c\u0302iam povas demandi c\u0302e la Oficejo de TEJO."}, {"text_idx": "#000020", "text": "\u2013 Ni donacu por helpi al junaj aktivuloj, kiuj laboras por Esperanto en siaj lokaj medioj en Afriko kaj normale ne havas s\u0302ancon por partopreni ajnan internacian renkontig\u0302on. Por ili tiu s\u0302anco estas vere unika. Ili povos renkontig\u0302i kun aktivuloj de la tuta mondo \u2013 trejnig\u0302i, inspirig\u0302i, inters\u0302ang\u0302i spertojn, senti vere internacian etoson kaj fine reveni al siaj lokoj kun novaj ideoj, novaj kompetentoj, nova motivig\u0302o. Tio estas vere nemaltrafebla oportuno por la junulara Esperanto-movado en Afriko."}, {"text_idx": "#000022", "text": "\u2013 Jes. Ni publikigos liston de c\u0302iuj subtenantoj kaj sponsoroj, kiuj ne petis esti anonimaj. Ni preparis ankau\u0306 diversajn donacojn kaj premiojn, kiuj dependas de la kontribuo. Subteni nin povas c\u0302iu lau\u0306 sia povo. La donacoj komencig\u0302as de specialaj retaj raportoj, sendataj ekskluzive al la subtenantoj. Ne mankas donacoj, kiujn ni liveros per tradicia pos\u0302to. Temas interalie pri pos\u0302tkartoj de IJK, etaj donacoj de Togolando au\u0306 fotoj de la kongreso. Al oficialaj sponsoroj ni donas eblecon transdoni sian mesag\u0302on \u2013 al la kongreso, ekzemple lau\u0306tlegante iliajn vortojn dum la malfermo, au\u0306 pli vaste al Esperantujo, ekzemple disponigante tutan pag\u0302on en la revuo Kontakto. Mi esperas, ke c\u0302iu trovos por si interesan manieron kontribui kaj ankau\u0306 tiel sperti la kongreson \u2013 au\u0306 per ricevotaj donacoj au\u0306 ec\u0302 pli bone, mem c\u0302eestante c\u0302i tiun eventon."}, {"text_idx": "#000023", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000024", "text": "Novaj malklaraj\u0302oj c\u0302irkau\u0306 la afrika IJK"}, {"text_idx": "#000026", "text": "Pruvo, ke Afriko nun tute ne bezonans IJK-on\nKial oni kolektu monon por okazigi IJK-on en Afriko ? Chu tiel okazas anklau por aliaj kontinentoj ? Chu afrikanoj kolektas la monon por IJK en Afriko ? Mi tute ne komprenas kial homoj chiam tiel ekspluatas Afrikon.\nOni starigas projekton nome de Afriko kaj enposhigas la monon. Ne, kaj ne ! IJK nun tute ne estas bezonata de Afriko. Tial tiu monkolekto tute ne estas bonvena. Kiam oni vidas, kiel tiu \u0141ukasz Z\u0307ebrowsk estas dungita de TEJO, oni komprenos kiel la tuta afero estas farso. Klaras, ke la mono, kiun oni nun petas ne tute celas iun surogaton-IJK. Kiu donos monon al tio, tiu sciu, ke Afriko tute ne respondecas."}, {"text_idx": "#000030", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000031", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000034", "text": "Alig\u0302i al 400 aliaj abonantoj"}]